Diari Oficial de la Generalitat Valenciana


Sumari del DOGV 1436, del 04-12-1990 (1990/819612)

RESOLUCIÓ de 23 d'octubre de 1990, de la Conselleria de Treball i Seguretat Social, per la qual es dicten les bases per tal de concedir beques per a quatre documentalistes i bibliotecaris, llicenciats de les Facultats de Filosofia i Lletres, i també les persones que hagen acabat durant el curs 1989-1990 els estudis en les Facultats de Filosofia i Lletres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1436

Data del DOGV
:   04-12-1990

Secció del DOGV
:   ALTRES DISPOSICIONS

Número del document
:   1990/819612


Data del document
:   23-10-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 23 d'octubre de 1990 de la Conselleria de Sanitat i Seguretat Social, per la qual es dicten les bases per tal de concedir beques per a quatre documentalistes i bibliotecaris, llicenciats de les Facultats de Filosofia i Lletres, i també les persones que hagen acabat durant el curs 89-90 els estudis en les Facultats de Filosofia i Lletres.  
Les especialitats de documentalistes i bibliotecari són disciplines amb una gran demanda per part dels diversos organismes oficials de les diferents Administracions Públiques, davant la complexitat creixent que suposa el volum de documentació que es produeix amb l'activitat inherent a aquestes; documentació que cal que siga degudament conservada, bé per exigir-ho les disposicions vigents; bé per a finalitats d'estudi, estadístiques, investigació, etc.  
Conscient d'això la Conselleria de Treball i Seguretat Social, a fi de contribuir a la formació i capacitació professional d'especialistes en documentació i biblioteques, estableix, a càrrec dels pressupostos de 1990 la convocatòria de quatre beques per tal de realitzar pràctiques de documentació, arxius i biblioteques.  
Amb aqueix fi es fa pública aquesta convocatòria, la qual es regirà per les següents  
BASES  
Primera.- es fa convocatòria, a càrrec dels pressupostos de 1990, en la línia de subvenció 407/000/90 i per import global de 4.320.000 PTA, quatre beques per tal de realitzar pràctiques en matèria de documentació, arxius i biblioteques.  
Segona: les beques tindran una duració màxima d'un any, i la dotació individualitzada per a l?esmentat període en serà de 1.080.000 PTA, i no es podrà superar el total d'aquestes l?import assenyalat en la base primera.  
A efecte del còmput anual, cada beca, començarà en la data determinada en la Resolució de concessió a què fa referència la base vuitena.  
Tercera.- les pràctiques, objecte de les beques, es realitzaran en les unitats administratives de la Generalitat Valenciana, o en les administracions públiques designades en les Resolucions de concessió.  
Llur desenvolupament es portarà a efecte sota la supervisió del responsable de la unitat administrativa designada, i de la Direcció General d'Ocupació i Cooperació, a qui correspondrà ordenar les activitats i resoldre les incidències que es produesquen durant el període concedit.  
Quarta. Requisits per accedir a les beques.  
Els requisits per tal de concedir les beques objecte d'aquesta convocatòria són els següents:  
a) Ser espanyol, major de 18 anys.  
b) Posseir una titulació universitària, o estar en condicions d'obtenir-la abans que finalitze el termini per instar sol·licituds, en les disciplines següents:  
b.l. Llicenciats/des en Filosofia i Lletres.  
b.2. Altres títols universitaris superiors, amb especialització en arxius i documentació, degudament acreditada per centres oficials o reconeguts.  
c) No estar inhabilitat o suspès per a l?exercici de funcions públiques.  
d) \_Tenir residència a la Comunitat Valenciana, o si hi manca, comprometre's a residir-hi durant el període becat.  
Cinquena.- Obligacions dels becaris.  
Després de notificada individualment la concessió de les beques, els destinataris tindran les obligacions següents:  
1. Es presentaran al lloc i data que es designe en la Resolució, i es perdrà la condició de becari de no fer-ho així, tret que hi haja causa degudament justificada.  
2. Dedicaran a la realització de les pràctiques un mínim de trenta hores setmanals, la distribució de les quals serà fixada per la persona responsable del centre on es desenvolupen.  
3. les beques concedides seran incompatibles amb qualsevol altres, que puguen interferir en el normal desplegamen d'aquestes, i també amb qualsevol activitat que impedesca la dedicació mínima exigida.  
4. Els becaris elaboraran una memòria a la terminació del període concedit, on es recolliran les activitats realitzadas, i que serà informada pel responsable del centre on es desenvolupen.  
5. Els becaris, una vegada notificada la concessió de la beca, concertaran individualment i a càrrec de la quantia assignada en concepte de beca, una pòlissa d'accidents i malaltia pel període concedit, i caldrà presentar copia d'aquesta, en la Direcció General d'Ocupació i Cooperació en el termini màxim de dos mesos des de la notificació esmentada.  
Sisena: Formalització de sol·licituds.  
Els candidats hauran de presentar en el Registre General de la Conselleria de Treball i Seguretat Social o remetre per qualsevol de les normes previstes en l'article 66 de la Llei de Procediment Administratiu, la documentació següent, juntament amb un imprés de sol·licitud emplenat :  
A) Curriculum, on constaran les dades personals: data de naixement, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, etc.  
B) Certificació acadèmica acreditativa dels requisits exigits en la base quarta i de l?expedient acadèmic presentat.  
C) A la sol·licitud caldrà fer constar: «Beques de pràctiques de Documentació i Biblioteques».  
Setena: Termini de sol·licituds.  
El termini per al lliurament de sol·licituds serà de vint dies naturals a partir de l?endemà de la publicació d'aquesta convocatòria al Diari Oficial de la Generalitat Valenciana.  
Vuitena: Procediment de selecció i concessió.  
1. Un jurat, constituït pels membres que es designen en l'Annex I, a aquestes bases, examinarà les sol·licituds i documentació presentada, i assignarà la puntuació que corresponga segons el barem de mèrits de l'Annex II.  
2. El jurat, després d'assignada la puntuació a cadascun dels participants, i ordenades de major a menor qualificació, realitzarà proposta de Resolució de concessió de les beques als qui hagen obtingut les quatre majors puntuacions, i s'hi establirà una llista de reserva per tal de donar cobertura a les possibles baixes.  
3. Cas d'existir puntuacions iguals, que suposen la disputa d'alguna de les beques, el jurat mantindrà amb els sol·licitants afectats una entrevista personal, la qual determinarà la diferència de puntuació a efecte de concessió. En aquest cas el jurat apreciarà lliurement la major idoneïtat dels aspirants entrevistats, i no es podrà produir nou empat en les puntuacions atorgades.  
4. En un termini no superior a cinc dies, des de la proposta esmentada en el punt 2 l?Hble. Conseller de Treball i Seguretat Social adjudicarà les beques, mitjançant Resolució que serà notificada personalment als interessats i publicades al DOGV a l?efecte de publicitat i recursos que pertoquen.  
5. La Resolució citada esgota la via administrativa, i serà susceptible de Recurs de reposició previ al Contenciós Administratiu en el termini d'un mes a partir de la data de publicació al DOGV.,-  
Novena.- Consideracions Generals.  
Les beques adjudicades en cap cas no suposaran reconeixement de serveis previs a l'Administració ni produiran relació laboral o funcionaria amb la Generalitat Valenciana.  
Per a la interpretació d'aquestes bases, se n'ajustarà al tenor literal, i a la legislació administrativa vigent, i escaurà al Conseller de Treball i Seguretat Social o autoritat en qui delegue la resolució per via administrativa, de les qüestions suscitades en relació a les susdites bases i als actes administratius d'aplicació d'aquestes.  
En qualsevol moment, d'ofici o a instància de part, la Conselleria de Treball i Seguretat Social podrà deixar sense efecte les beques concedides, en el cas de incompliment de les obligacions dels becaris o de la comissió d'infraccions que donen Lloc a procediment d'ofici, que impossibilita el desplegament de les tasques assignades a aquestes. En tot cas la revocació de les beques es farà amb les degudes garanties de procediment per als afectats, i no es podrà produir la indefensió d'aquestos.  
Desena.- Pagament i justificació.  
El pagament de les beques concedides es farà individualment, mitjançant lliuraments trimestrals nominatius, per quanties iguals en el compte bancari que designen els beneficiaris.  
Per a un control efectiu d'aquestos lliuraments, juntament a la proposta de cada pagament, s'adjuntarà diligència de la Direcció General d'Ocupació i Cooperació, on constarà la condició de becari del destinatari, data de la Resolució de concessió, signatura del beneficiari segons el model de l'Annex III.  
València, 23 d'octubre de 1990. - El Conseller de Treball i Seguretat Social: Miquel Doménech.  
ANNEX I  
Membres del jurat que proposaran l'adjudicació de les beques, objecte d'aquesta convocatòria.  
President: Il·lm. Sr. Josep Lluís Duran i Alvarez  
Director General d'Ocupació i Cooperació.  
Vocals: Sr. Carles Peiró i Jimeno.  
Cap del Servei d'Ocupació i Cooperació.  
Sr. ( ) A designar pel Sr. Degà de Filosofia i Lletres  
de la Universitat Literària de València, entre professors d'aquesta facultat.  
Secretari: Sr. Reyes Maximilià Coronado i Coronado.  
Cap de la secció de Foment d'Ocupació.  
ANNEX II  
Barem de puntuació per tal d'adjudicar les beques objecte d'aquesta convocatòria.  
A) Títols de Doctorat/postgraduat o d'ampliació d'estudis, amb duració superior a un curs lectiu, en matèria d'arxius, biblioteques i/o documentació 2 punts.  
B) Expedient acadèmic  
 1. Per cada matrícula d'honor 0,5 punts.  
 2. Per cada excel·lent 0,25 punts.  
 3. Per cada notable 0,10 punts.  
 4. Per terminació d'estudis en el període establert del pla  
 d'estudis de llicenciatura 0,10 punts.  
C) Altres titulacions Universitàries (per cadascuna)  
 1. De nivell superior 0,50 punts.  
 2. De grau mitjà 0,25 punts.  
D) Per cursos relacionats amb la matèria, assistència a congressos, jornades, etc.  
 1. Per cada curs de duració superior a 40 hores 0,10 punts.  
 2. Per assistència a congressos, jornades, encontres de   
 duració superior a una jornada 0,05 punts.  
 3. Per assistència als anteriors en els quals   
 haja estat ponent (Addicional) 0,05 punts.  
E) Publicacions i treballs publicats en diaris, premsa escrita, butlletins, etc., relacionats amb la matèria.  
 1. Publicacions de llibres 0,25 punts.  
 2. Altres treballs publicats 0,10 punts.  
F) Idiomes (per cadascun, segons nivell de coneixement)  
 1. Certificat Oficial nivell superior 0,5 punts.  
 2. Certificat Oficial de nivell mitjà 0,25 punts.  
 3. Certificat de nivell elemental (un curs aprovat) 0,10 punts.  
G) Grau de coneixement del Valencià  
Sols puntuarà el grau de major nivell, excepte el núm. 5 que s'acumularà a la puntuació corresponent als graus anteriors.  
 1. Certificat de coneixement oral 0,10 punts.  
 2. Certificat Grau elemental 0,20 punts.  
 3. Certificat Grau mitjà 0,25 punts.  
 4. Certificat Gran superior 0,50 punts.  
 5. Certificats de capacitació tècnica nivells corresponents  
 a llenguatge Administratiu, comercial, correcció de textos i  
 llenguatge als mitjans de comunicació 0,50 punts.  
ANNEX III  
El Sr. Cap del Servei d'ocupació de la Direcció  
General d'Ocupació i Cooperació (Conselleria de Treball i Seguretat Social).  
Certifica: que el Sr. amb DNI núm. i  
domiciliat a c/pl. núm. D.P reuneix  
la condició de becari, obtinguda per Resolució de data de  
l'Hble. Conseller de Treball i Seguretat Social i corresponent a la convocatòria de data   
DOGV núm. de realitzant el dia de la data, les pràctiques objecte de la beca concedida a  
I perquè conste a l'efecte de fer efectiu el lliurament de ptes. corresponents al trimestre, expedesc el present d'Ordre i amb el vist-i-plau de l'Il·lm. Sr. Director General d'Ocupació i Cooperació; signant en la meua presència l'interessat; a València, d de 199  
Vist i plau  
El Director General El Cap del L'Interessat  
d'Ocupació i Cooperació Servei d'Ocupació  
Signat: Signat: Signat:  
 DNI: